મગધમાં પ્રવાસનને ચમકાવવા અભિનેતા બમિતાભ અચ્ચને ‘કુછ મહીને તો ગુજારીએ મગધમેં’ ટૅગલાઈન સાથે ‘મેગ્નિફસન્ટ મગધ’ની જાહેરાતોનો મારો ચલાવેલો. એના આધારે લાક્ષાગૃહના સમાચારને ઠંડા પાડવા અમે દુઃશાસનને લીડ રોલમાં ચમકાવતી ‘હિસ્ટોરીકલ હસ્તિનાપુર’ ની જાહેરાત કરાવી, એમાં લોકોને કાંઈ રસ પડ્યો નહીં. આખરે માસ્ટરપ્લાનર મામા તરીકે મારી ફરજના ભાગ રૂપે મારા એગ્રીકલ્ચર્ડ ભેજામાં એક સરસ યોજના ઉભી થઈ.